OzLabs/hebrew-wiki-articles huggingface dataset:
המכון האמריקאי לברזל ופלדה

חברי המכון האמריקאי לברזל ופלדה על "רציף הזהב" ב[[קליבלנד, אוהיו.]]
המכון האמריקאי לברזל ופלדה הוא האגודה של יצרני הפלדה בצפון אמריקה. יחד עם ההתאגדויות שקדמו לו, הוא אחד מאגודות המסחר הוותיקות בארצות הברית שנוסדו עוד בשנת 1855.

הצורך בקיום ארגון שייקח על עצמו את ביצוע כל הפעילות כדי לקדם את האינטרסים של תעשיית הברזל, הביאו להקמת האיגוד האמריקאי לברזל בשנת 1855. בשנת 1864, עם ההתוודעות לתהליך בסמר, החליטה הנהלת הארגון שישבה בפילדלפיה, על שינוי השם לאיגוד האמריקאי לברזל ופלדה. בתחילת המאה ה-20, לאחר יותר משלושים שנה של שגשוג מתמיד של התעשייה, ראו ראשי הארגון צורך להשלים את עבודות הסטטיסטיקה שביצע האיגוד. צורך זה הביא בשנת 1908 להקמת המכון האמריקאי לברזל ופלדה. עד שנת 1912 פעלו המכון והאיגוד זה לצד זה, ובינואר 1913 התמזגו שני הגופים הללו לשם הנוכחי, ומקום מושבו של המכון עבר לניו יורק.

השפל הגדול שהחל בשנת 1929, ולאחר מכן מלחמת העולם השנייה, העלו את קרנו של המכון בעקבות הנחיצות שלו לריכוז הצרכים בתעשייה כלפי הממשל הפדרלי, והמכון עצמו זכה לפריחה גדולה מבחינת היקף העבודה שלו והמועסקים על ידו. בשנת 1974 עבר המכון על כל מחלקותיו לוושינגטון הבירה, למעט המשרד לתקני בנייה אזוריים שנשאר בניו יורק.

== ראו גם ==
* פלדה

== קישורים חיצוניים ==

* 

== ביאורים ==

== הערות שוליים ==

קטגוריה:ברזל
קטגוריה:פלדה
קטגוריה:ארצות הברית: גאולוגיה
קטגוריה:ארצות הברית: גאוגרפיה
קטגוריה:מכונים לאומיים לגאוגרפיה
קטגוריה:שדולות
קטגוריה:ארצות הברית: ארגונים
יוהאן פשיידט

יוהאן פשיידט (בגרמנית: Johann Pscheidt; נולד ב-8 באוגוסט 1901 בברלין-נויקלן; נפטר במועד לא ידוע) היה קבלן בניין אוסטרי, שפעל למען היהודים בתקופת הנציונל-סוציאליזם. בשנת 1963 הוכר כחסיד אומות העולם.

== ביוגרפיה ==
פשיידט התגורר בזלצבורג והיה קבלן בניין וסוחר בנאמנות עבור חברות יהודיות. ב-1941 עבר לזגלמביה (סוסנוביץ, בנדין וזוויירצ'יה) שבפולין, שם ניסה להציל יהודים שעמדו בפני שילוח למחנות ריכוז נאציים. הוא פתח מפעל למשחת נעליים בשם "רקורד" (Rekord) כדי לסייע ליהודים בגטו האזורי. בית החרושת שלו היה גם מקלט ועמדת מעבר ליהודים שברחו מהגטו.<ref name="GutmanBender2005"></ref>

בנוסף לכך, פשיידט נתן להם דרכונים אריים מזויפים והשיג עבור רבים מהם תעודות עבודה ממשרד הרכש בטרנוב שייעדו אותם לעבודה במשרד רכש העבודה בווינה, תעודת שבמקור הוקצו לעובדים זרים ממוצא פולני. באופן זה הוא הציל 80 איש תוך כארבעה חודשים.

ב-25 בפברואר 1963 החליט יד ושם להעניק ליוהאן פשיידט את אות חסידי אומות העולם.

== קישורים חיצוניים ==
* [https://web.archive.org/web/20110609152631/http://www.gedenkdienst.org/deutsch/gerechte/inhalt.php חסיד אומות העולם האוסטרי]
* [https://righteous.yadvashem.org/?searchType=righteous_only&language=en&ind=0&itemId=4017053 יוהאן פשיידט] - פעילותו להצלת חיי יהודים בתקופת השואה, באתר יד ושם

== הערות שוליים ==

קטגוריה:אוסטרים חסידי אומות העולם
קטגוריה:מצילים בשואה: פולין
קטגוריה:אוסטרים שנולדו ב-1901
תיאודור רבניץ

תיאודור רבניץ (בגרמנית: Theodor Rehbenitz; 2 בספטמבר 1791 – 19 בפברואר 1861) היה צייר ושרטט גרמני, המזוהה עם תנועת הנצרתיים.

== ביוגרפיה ועבודתו ==
רבניץ נולד באחוזה בה שימש אביו כמפקח. לאחר שקיבל הדרכה מהרקטור המקומי, השתתף בגימנסיה ההומניסטית "קתרינאום" בליבק. כאשר אביו נפטר בשנת 1810, ראש עיריית באד אולדסלוי נהיה לאפוטרופוס שלו. בשנה שלאחר מכן הוא הפך לסטודנט למשפטים באוניברסיטת קיל, ואז עבר לאוניברסיטת היידלברג. בעודו שם, הוא הצליח לראות את אוסף הציורים שהוצג שם. התצוגה נתנה לו השראה לוותר על לימודי משפטים ולהפוך לצייר היסטורי. הוא נכנס לאקדמיה לאמנויות יפות בווינה, בשנת 1813.<ref></ref>

== באיטליה ==
בשנת 1816 יצא למסע הלימודים המסורתי לרומא. מכיוון שאחותו אוגוסטה התחתנה עם אחיו של יוהאן פרידריך אוברבק, כריסטיאן גרהרד, הוא מצא כניסה מהירה לחוגים הפנימיים של תנועת הנצרתיים אף שבניגוד לרובם הוא נשאר פרוטסטנטי. הוא טייל רבות ברחבי איטליה במשך שנים. בשנת 1819 הוא הקים סטודיו משותף עם יוליוס שנור פון קרולספלד ופרידריך פון אוליבייה בפאלאצו קפרלי ליד גבעת הקפיטולין. עם זאת, הוא עבד לאט, משימה גדולה שהתחיל, לא הושלמה, בזמן שהוא מהר לעזוב את רומא. קיץ 1823 בילה בפירנצה ובפיזה, ובעקבותיו נסע לפרוג'יה, שם שהה עד 1827. בין השנים 1828 עד 1831 עבד במשרדי השגריר הפרוסי, כריסטיאן צ'ארלס ג'וזיאס פון בונסן. מעט מאוד יצירות שרדו מהתקופה האיטלקית שלו.<ref>Rehbenitz, Theodor. In: Allgemeines Künstler-Lexicon. Literarische Anstalt, Rütten & Loening, Frankfurt a. M. 1895, S. 31</ref>

רבניץ עבר לליבק בשנת 1832, ועבד בעיקר כצייר פורטרטים. בין השנים 1835 עד 1841 הוא חי במינכן ושוב היה מעורב במיזם משותף עם קרולספלד והאחים אוליבייה. שם עבד בעיקר על נושאים דתיים ועל סדרת דיוקנאות עצמיים.

לאחר שהות קצרה נוספת בליבק, הוא התקבל לעבודה כמדריך באוניברסיטת קיל, תפקיד שכלל ניהול אוסף האמנות של האוניברסיטה.

הוא הפך לחבר באגודה לאמנות קיל והיה בדירקטוריון החברה לאיסוף ושימור לשימור עתיקות גרמניות.

הוא נפטר לאחר מחלה ממושכת.

== גלריה ==
<gallery mode="packed" heights="170">
File:Theodor Rehbenitz - Marchesa Marianna Florenzi - 13237 - Bavarian State Painting Collections.jpg|מרינה פלורנזי
File:Theodor Rehbenitz - Portrait of Vittoria Caldoni 1.jpg|ויטוריה קלדוני
File:TheodorRehbenitzJungeItalienerrin.jpg|אטלקיה צעירה
File:Dresden, Albertinum, Theodor Rehbenitz (nach Friedrich Overbeck), Italia und Germania.JPG|איטליה וגרמניה
</gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1791
קטגוריה:גרמנים שנפטרו ב-1861
SOR NS 18

דגם SOR NS 18
SOR NS 18 הוא אוטובוס מפרקי (אוטובוס ארוך) בשירות עירוני, מתוצרת יצרנית האוטובוסים הצ'כית SOR Libchavy (שם רשמי: "SOR Libchavy spol. s r.o") אשר מיוצר משנת 2018 בצ'כיה.

==מאפיינים==
* דגם "SOR NS 18" מוגדר כ"אוטובוס ארוך" ("אוטובוס מפרקי").
* מספר מושבים: 64–80.
* 4 דלתות כניסה. 
* גובה רצפה מקרקע - 32 ס"מ, אוטובוס נמוך-רצפה.

==ראו גם==
* SOR B 7,5
* SOR B 9,5
* SOR BN 9,5
* SOR NB 18

== קישורים חיצוניים ==

* [https://www.sor.cz/ אתר היצרן SOR]
* 
* 

== הערות שוליים ==

קטגוריה:דגמי אוטובוסים
קטגוריה:אוטובוסים מפרקיים
קטגוריה:כלי רכב שהושקו ב-2018
קטגוריה:כלי רכב המיוצרים בצ'כיה
קטגוריה:כלי רכב 6 גלגלים ויותר
קטגוריה:כלי רכב מנוע אחורי
כוח צבאי למחצה

המשמרות האדומים ברוסיה היו כח צבאי למחצה שהורכב מפועלים וחקלאים רוסים שפעלו במהלך מלחמת האזרחים ברוסיה]] 
כוח או ארגון צבאי למחצה (באנגלית: Paramilitary) הוא ארגון בעל מאפיינים צבאיים בהם הכשרה, ציוד, מבנה, טקטיקה ולעיתים גם ייעוד, אך אינו נכלל באופן רשמי בכוחות המזוינים של המדינה.

תחת ההגדרה הרחבה של ארגונים צבאיים למחצה ניתן לכלול מספר רב של גורמים וכוחות ממגוון תחומים, המשותף להם הוא הדמיון שלהם לכוחות הצבא הרשמיים. ניתן לפצל את ההגדרה הרחבה של כוח צבאי למחצה לכוחות וארגונים הפועלים בתוך מדינה בשיתוף או כחלק משלטונות המדינה וכאלו המתנגדים או פועלים באופן עצמאי משלטונות המדינה. בהגדרה של כוחות מתנגדים ניתן למנות ארגוני טרור, לוחמי חופש וארגונים פוליטיים מתנגדים. בהגדרה של ארגונים שמשתפים פעולה ניתן למנות שלל כוחות צבאיים-משטרתיים (כגון משמר אזרחי, משמר גבול וז'נדרמניה), כוחות משמר למוסדות מיוחדים (כגון משמר נשיאות), מיליציות אזוריות וכדומה.

==סוגי כוחות צבאיים למחצה==
* כוחות צבא לא סדירים: בהם מיליציות, כוחות גרילה, ארגוני טרור וכדומה.
* כוחות עזר: חיילות עזר, כוחות משמר נשיאות, משמר רפובליקה, הגנה אזרחית, כוחות עזר משטרתיים, משמר אזרחי וכדומה.
* ארגונים פוליטיים חמושים: ארגונים מהפכניים ותנועות חמושות (דוגמת האס אה).
* ארגוני אכיפת חוק: בהם ז'נדרמריה, SWAT, משמר גבול וארגוני אבטחה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סוציולוגיה צבאית
קטגוריה:לוחמה
קטגוריה:אבטחה
קטגוריה:צבאות לא סדירים
מתגעגעת אותך

"מתגעגעת אותך" הוא סינגל שהוקלט על ידי המוזיקאי הישראלי עידן רייכל והזמרת הישראלית עדן בן זקן. השיר יצא לאור ב-25 בינואר 2021, בהוצאת חברות התקליטים הליקון, ארומה מיוזיק ושרית הפקות, כסינגל השביעי מתוך אלבום האולפן החמישי של בן זקן, מועבט. השיר נכתב והולחן על ידי רייכל ואבי אוחיון, הופק על ידי רייכל ומתן דרור והוא שיתוף הפעולה השני (אחרי "מכל הכוכבים בלילה") של אוחיון ורייכל.

== רקע וכתיבה ==
השיר ושמו מנוסחים בשגיאה לשונית מכוונת ומבוססים על משפט שאמרה לו בתו של רייכל. על השיר אמר רייכל כי "בגיל ארבע, בחרה בתי הקטנה סלומה במשפט הכל כך מיוחד 'אבא, אני מתגעגעת אותך', כדי לבטא את הגעגועים אליי כשהייתי רחוק", והוסיף כי "סלומה הייתה סופרת את הלילות עד שאחזור, ושואלת כל הזמן: 'כמה עוד לילה טוב עד שתחזור?', ואני הייתי עונה לה: 'עוד חמישה או ארבעה לילה טוב, והיא, כך חשבתי לעצמי, הייתה מביטה אל הירח מבעד לחלון ומתגעגעת אותי". על החיבור עם בן זקן אמר כי "ברגישות רבה ובשירה פשוטה ומרגשת, עדן הפכה את השיר הזה לשיר געגועים מיוחד משלה, אולי לשוקי, אולי למישל".

== וידאו קליפ ==
קליפ המילים של השיר פורסם ב-25 בינואר 2021, בסמוך לצאת הסינגל עצמו.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברות תקליטים
!מקור
|-
!כלל העולם
|25 בינואר 2021
|הורדה דיגיטלית • סטרימינג
|הליקון • ארומה • שרית
|style="text-align:center;"|<ref></ref>
|}

== קישורים חיצוניים ==
* [https://www.nli.org.il/he/items/NNL_MUSIC_AL997009765860905171/NLI לדף השיר] באתר הספרייה הלאומית

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי עידן רייכל
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי עידן רייכל
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי עידן רייכל
קטגוריה:שירים שהופקו על ידי מתן דרור
קטגוריה:שירים שהופקו על ידי עידן רייכל
קטגוריה:שירים על בדידות
קטגוריה:שירים על געגוע
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת ארומה מיוזיק
קטגוריה:סינגלים בהוצאת הליקון
קטגוריה:סינגלים בהוצאת שרית הפקות
דינגהושאן

תצפית נוף מדינגהושאן
דִינְגְהוּשַאן (בסינית: 鼎湖山, פיניין: Dǐnghúshān) או הר דינגהו הוא הר ואתר תיירות במחוז דינגהו, 18 ק"מ ממזרח לג'אוצ'ינג סיטי, ברכס הרי דאיונוו,<ref name="UNESCO Biosphere Reserves entry">[http://www.unesco.org/mabdb/br/brdir/directory/biores.asp?code=CPR+02&mode=all UNESCO Biosphere Reserves entry]</ref> שבגואנגדונג, דרום סין. זהו אחד מארבעת ההרים המפורסמים במחוז גואנגדונג, יחד עם ההרים דאנשיה, שיצ'יאו ולואופו.

ההר מכונה "הפנינה הירוקה שעל חוג הסרטן", פסגותיו מתנשאות מעל עצים עתיקים וגבוהים, מפלים, אוויר צח, ומגוון ציפורים ופרחים. מאז ימי קדם, זו הייתה אטרקציה תיירותית וגם מקום הקדוש לבודהיסטים. המקדשים מושכים כמיליון מבקרים בשנה (1997).

==קישורים חיצוניים==

== הערות שוליים ==

קטגוריה:סין: שמורות ביוספריות
קטגוריה:סין: הרים
יחסי בלגיה–שוודיה

שגרירות בלגיה בסטוקהולם
יחסי בלגיה–שוודיה הם היחסים הדו-צדדיים והדיפלומטיים בין בלגיה ושוודיה. שתי המדינות הן חברות מלאות באיחוד האירופי.

== סקירה כללית ==
בשנת 1934 הוקמה האגודה השוודית–בלגית, אשר מטרתה לקדם ולפתח את קשרי האהדה בין המדינות, כמו גם את היחסים המסחריים והכלכליים ביניהן. כ-8,000 בלגים מתגוררים בשוודיה וכ-5,000 שוודים מתגוררים בבלגיה.

== נציגויות דיפלומטיות ==
* בלגיה מחזיקה בשוודיה שגרירות בסטוקהולם.
* שוודיה מיוצגת בבלגיה באמצעות שגריר שאינו תושב השוכן בסטוקהולם.

==קישורים חיצוניים==

== הערות שוליים ==
הקיץ האחרון (אלבום)

הקיץ האחרון הוא אלבום הבכורה של להקת שפיות זמנית בהפקתו של אורן קריסטל, שיצא בנובמבר 1991 על גבי דיסק, תקליט וקלטת אודיו. באלבום זה ישנם ביצועי סולו שבוצעו על ידי בסיסט הלהקה וכותב המילים מקס גת-מור והגיטריסט אלון מן.

שיר הנושא של האלבום (הרצועה הראשונה), "הקיץ האחרון" היה להיטה הגדול ביותר של הלהקה, וזכה להצלחה מסחררת ביחס לשאר יצירותיה של הלהקה. השיר יצא לראשונה בשנת 1990 כסינגל, וצעד 52 שבועות רצופים במצד הפזמונים של רשת ג', מתוכן שבועיים במקום הראשון – הישג חסר תקדים לשיר שיצא במדינת ישראל. כמו כן זכה בתואר "שיר השנה" במצעד הפזמונים העברי השנתי 1991. הצלחת השיר, ביחס לשיריה האחרים של הלהקה, יצרה לה תדמית של להקה של להיט אחד, על אף שהיו לה להיטים נוספים שהצליחו אך נשכחו.

האלבום מכר כ-20 אלף עותקים וזכה לתואר "אלבום זהב", אך בתודעה הוא נכשל ושאר שירי הלהקה לא מוכרים ולא הצליחו ביחס לשיר הנושא.

==רשימת רצועות==

== קרדיטים ==
=== להקה ===
* כותב השירים והלחנים – מקס גת מור (למעט "קטע מעבר והביתה" שהולחן על ידי אלון מן).
* סולנית – מירית ליבה
* קלידים – אייל ברוק
* מתופף – ירמי כדורי, יהושע לימוני
* סקסופון – שי מאירי
* גיטרה, לחן שיר 5 – אלון מן

=== הפקה ===
* עיבודים – להקת "שפיות זמנית"
* הפקה מוזיקלית – מקס גת מור, גיל תורן
* הפקת אלבום – אורן קריסטל
* הפקה בפועל – אורן קריסטל ואבי מאור
* תכנות ומיקסים – גיל תורן, אולפני די.בי. (1991)
* עוזרי טכנאי – בועז עצמון, אוהד דקל (עריכת מחשב), עידו קגן, דדי טל
* עריכה דיגיטלית – ה.מ. אקוסטיקה, בן ברנפלד וגיל תורן
* אפקטים – עולם המוזיקה

==קישורים חיצוניים==

==הערות שוליים==

קטגוריה:אלבומי בכורה מ-1991
קטגוריה:אלבומים בעברית
קטגוריה:אלבומי חברת פונוקול
קטגוריה:אלבומי זהב בישראל
אוגוסט רידל

אוגוסט רידל (בגרמנית: August Riedel; 25 בדצמבר 1799 – 6 באוגוסט 1883) היה צייר גרמני, שבילה את רוב הקריירה שלו באיטליה.<ref>Hyacinth Holland (1889), "Riedel, August", Allgemeine Deutsche Biographie (ADB) (in German), 28, Leipzig: Duncker & Humblot, pp. 517–519</ref>

== ביוגרפיה ==
אביו היה האדריכל, קרל כריסטיאן רידל. הוא למד באקדמיה לאמנויות, במינכן, אצל רוברט פון לנגר, ואז נסע לדרזדן, שם הצליח להעתיק יצירות של הציירים הישנים, ליחסם לצבע הייתה השפעה רבה על יצירותיו הבוגרות.

בשנת 1823 הוא יצא לביקור באיטליה, שם פגש רבים מהאמנים הגרמנים הקשורים לתנועת הנצרתיים. בשנים 1828 עד 1829 שב לאיטליה ושהה בפירנצה. לאחר שלוש שנים נוספות במינכן, הוא התיישב לצמיתות ברומא; אף על פי שנסע רבות והיה מדי פעם חוזר לגרמניה כדי להשלים משימות.<ref>Georg Kaspar Nagler: Riedel, August. In: Neues allgemeines Künstlerlexicon … Band 13: Rhenghiero, Rhenghieri–Rubens, P. P.. E. A. Fleischmann, München 1843, S. 151–154</ref>

הוא היה ידוע במיוחד בזכות סצינות הז'אנר שלו ודיוקנאות רגישים של נשים. אחת מיצירותיו המוקדמות הידועות ביותר היא תיאור הדמות המקראית, יהודית, משנת 1840.

אף על פי שהוא זכה להצלחה כלכלית רבה, כשקיבל עמלות מבני האצולה הגרמנית והאיטלקית, כמו גם מממלכת בוואריה, הוא המשיך בסגנונו ונראה מיושן, ככל שסגנון הציור פנה לריאליזם. כשהוא הזדקן, תהילתו פחתה מאוד.

הוא נפטר בגיל שמונים ושלוש ונקבר בבית העלמין הפרוטסטנטי ברומא.

את עבודותיו ניתן לראות ב"נויה פינאקוטק"במינכן וב"אלטה נשיונלגלרי" בברלין.

== גלריה ==
<gallery mode="packed" heights="170">
File:August Riedel - Frauen aus Albano.jpg|נשים מאלבנו
File:Riedel-badende Maedchen.jpg|ברחצה
File:August Riedel Judith 1840.jpg|יהודית
File:Riedel Reclining.jpg|אשה נשענת
File:1845. Греческая цветочница.jpg|נערה יווניה
File:August Riedel Italienerinnen im Park.jpg|איטלקיות בפארק
File:Riedel Mother.jpg|אמהות
</gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1799
קטגוריה:גרמנים שנפטרו ב-1883
אולדמט

אוֹלְדַמְט (בהולנדית: Oldambt) היא רשות מקומית שנמצאת במחוז חרונינגן, הולנד.

== גאוגרפיה ==
הרשות המקומית ממוקמת כ-168 ק"מ מבירת הולנד, אמסטרדם, וכ-32 ק"מ מעיר הבירה של מחוז חרונינגן, חרונינגן.

המרכז המנהלי של הרשות שוכן בעיר וינסחוטן בת 17,750 תושבים (נכון ל-2021), ובנוסף לה היא כוללת ארבעה עשר יישובים קטנים.

== אקלים ==
הטמפרטורה הממוצעת היא 9 מעלות צלזיוס. החודש הכי חם הוא אוגוסט (18 מעלות צלזיוס), והחודש הקר ביותר הוא פברואר (0 מעלות צלזיוס).

== גלריה ==
<gallery>
קובץ:Langestraat, Winschoten (2017).jpg|רחוב קניות ראשי בעיר וינסחוטן
קובץ:Jachthaven Scheemda.jpg
קובץ:Hervormde kerk in Oostwold - 1.jpg
קובץ:Finsterwolderhamrik 14.jpg
</gallery>

== קישורים חיצוניים ==

* 

== הערות שוליים ==

קטגוריה:חרונינגן (מחוז): רשויות מקומיות
קטגוריה:יישובים שהוקמו ב-2010
מידן-חרונינגן

מידן-חרונינגן (בהולנדית: Midden-Groningen; מילולית: "חרונינגן התיכונה") היא רשות מקומית שנוסדה ב-1 בינואר 2018 על ידי איחוד הרשויות המקומיות הוחזאנט-סאפמיר, סלוחטרן ומנטרווֹלדה.<ref name="gemeentelijke"></ref> הרשות המקומית נמצאת במחוז חרונינגן, הולנד.

== גאוגרפיה ==
הרשות ממוקמת כ-158 ק"מ מבירת הולנד, אמסטרדם, וכ-17 ק"מ מבירת המחוז חרונינגן, חרונינגן.

== אקלים ==
הטמפרטורה הממוצעת היא 9 מעלות צלזיוס. החודש הכי חם הוא יולי (18 מעלות צלזיוס), והחודש הקר ביותר הוא ינואר ( מעלות צלזיוס).

== קישורים חיצוניים ==

* 

== הערות שוליים ==

קטגוריה:חרונינגן (מחוז): רשויות מקומיות
קטגוריה:יישובים שהוקמו ב-2018
סטדסקנאל

סטדסקנאל (בהולנדית: Stadskanaal) היא עיר שנמצאת במחוז חרונינגן, הולנד.

== גאוגרפיה ==
העיר ממוקמת כ-155 ק"מ מבירת הולנד, אמסטרדם, וכ-36.5 ק"מ מבירת מחוז חרונינגן, חרונינגן.

== אקלים ==
הטמפרטורה הממוצעת היא 8 מעלות צלזיוס. החודש הכי חם הוא יולי (18 מעלות צלזיוס), והחודש הקר ביותר הוא דצמבר ( מעלות צלזיוס).

== ערים תאומות ==
* 

== קישורים חיצוניים ==

* 

== הערות שוליים ==

קטגוריה:הולנד: ערים
קטגוריה:חרונינגן (מחוז)
קטגוריה:יישובים שהוקמו ב-1969
דלפזייל

דלפזייל (בהולנדית: Delfzijl) היא עיר שנמצאת במחוז חרונינגן, הולנד.

== גאוגרפיה ==
העיר ממוקמת כ-173 ק"מ מבירת הולנד, אמסטרדם, וכ-27 ק"מ מבירת המחוז חרונינגן, חרונינגן. בנוסף, העיר נמצאת ליד תעלות המים אמסקאנאל ודמסטרדיפ .

== אקלים ==
הטמפרטורה הממוצעת היא 9 מעלות צלזיוס. החודש הכי חם הוא יולי (18 מעלות צלזיוס), והחודש הקר ביותר הוא פברואר (1 מעלות צלזיוס).

== ערים תאומות ==
* 

== קישורים חיצוניים ==

* 
* 

== הערות שוליים ==

קטגוריה:הולנד: ערים
קטגוריה:חרונינגן (מחוז)
אמיר רוסתום

אמיר רוסתום (באדיגית: Амир Рустум; נולד ב-18 באוקטובר 1998) הוא כדורגלן ישראלי-צ'רקסי, המשחק בעמדת המגן שמאלי בקבוצת מכבי הרצליה.

==קריירה==
רוסתום גדל בכפר הצ'רקסי ריחאניה שבגליל העליון, למשפחה צ'רקסית-מוסלמית. הוא קרוב משפחתו של הכדורגלן הישראלי-צ'רקסי ביברס נאתכו.

החל לשחק כדורגל במחלקת הילדים של עירוני קריית שמונה ושיחק בקבוצת הילדים טרום א'. לאחר מכן עבר לשחק בקבוצת ילדים ג' וילדים ב' של מכבי חיפה. בשנה השלישית בחיפה הוא נכנס לפנימייה של מחלקת הנוער בכפר גלים אך לבסוף חזר לריחאניה והצטרף שוב לעירוני קריית שמונה.

בעונתו הראשונה בקבוצת הבוגרים של עירוני קריית שמונה נפצע בברכו במחנה האימונים של הקבוצה באוסטריה וקרע את הרצועה הצולבת, פציעה שהשביתה אותו מפעילות ספורטיבית לתקופה ארוכה. בתום העונה שוחרר רוסתום מהקבוצה. בשנת 2018 הצטרף לקבוצת עירוני נשר מליגה א' ורשם את הופעתו הראשונה ב-28 בספטמבר 2018 נגד הפועל אום אל-פחם. את העונה הראשונה סיים עם שלושה שערים.

בשנת 2019 זומן רוסתום למבחני התרשמות בקבוצת בני יהודה תל אביב שנמשך שלושה שבועות. רוסתום הגר ביישוב המרוחק על גבול הצפון שכר דירה בתל אביב והגיע מדי יום לאימונים באוטובוס. בתאריך 18 ביולי 2019 חתם בקבוצת בני יהודה ובכך הפך לשחקו הצ'רקסי הרביעי שחותם בליגת העל בכדורגל הישראלית ולשחקן הצ'רקסי השני בסגל של בני יהודה. יומיים לאחר החתימה ערך רוסתום את הופעת הבכורה שלו במשחק אלוף האלופים נגד מכבי תל אביב בו קבוצתו הפסידה 0–1. בעונתו הראשונה בקבוצה לבש את החולצה מספר 6 בדומה לזו של קפטן נבחרת ישראל ביברס נאתכו שהוא קרוב משפחתו של רוסתום. בעונתו השנייה בקבוצה עבר לשחק בחולצה מספר 12.

ב-8 במרץ 2021 כבש שער בכורה בליגת העל בניצחון 0–1 על הפועל תל אביב. בסיום אותה העונה, עונת 2020/2021, נשר יחד עם בני יהודה תל אביב לליגה הלאומית.ב-4 באוקטובר 2022 חתם במכבי אחי נצרת. ב-18 ביוני 2023 חתם במכבי הרצליה.

==קישורים חיצוניים==

==הערות שוליים==

קטגוריה:צ'רקסים ישראליים
קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני עירוני נשר
קטגוריה:כדורגלני בני יהודה תל אביב
קטגוריה:ישראלים שנולדו ב-1998
קטגוריה:מוסלמים
קטגוריה:מועצה אזורית מרום הגליל: אישים
My Savior

My Savior (בעברית: המוֹשִׁיעַ שלי) הוא אלבום האולפן השמיני של הזמרת-יוצרת האמריקאית קארי אנדרווד.<ref name=":3"></ref> האלבום יצא לאור ב-26 במרץ 2021, על ידי חברת התקליטים קפיטול נאשוויל רקורדס, חברת הבת של יוניברסל מיוזיק גרופ איתם חתמה על חוזה בתחילת 2017.<ref name=":3" />

האלבום נחשב לאלבום האולפן הראשון שהוציאה מאז Cry Pretty, בשנת 2018.<ref name=":3" />

== רקע ==
לאחר יציאת אלבום חג המולד הראשון שלה, My Gift, בספטמבר 2020, במהלך מגפת הקורונה, החליטה אנדרווד להקליט אלבום גוספל, באומרה: "האלבום הזה הוא אלבום שתמיד רציתי ליצור. זו מעין מורשת עבורי".<ref></ref> בינואר 2021, אנדרווד הצהירה, "עם כל מה שאני עושה, אני רק רוצה להיות חיובית וזאת, בנוסף לאלבום חג המולד שהוצאתי לפני כמה חודשים, שהוא מאוד קרוב ללבי. השנה שעברה הייתה שנה קשה עבור כולם, ואני חושבת על לרצות להיות חיובית בעולם הזה ולשיר את השירים האלה שמביאים לי כל כך הרבה שמחה, אני מקווה שאחרים יכולים להיות כאלה גם והשירים האלה יכולים להביא לאחרים שמחה. אחזור ואגיד שוב, שאני פשוט רוצה לעשות דברים חיוביים".<ref></ref>

== ביקורות ==
בחודש יוני 2021, כלל בילבורד את האלבום ברשימת "האלבומים הטובים ביותר לשנת 2021 עד כה".<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable plainrowheaders"
|-
! מדינה
! תאריך יציאה
! פורמט
!חברת תקליטים
!מקור
|-
! scope="row" | עולם
| 26 במרץ 2021
| הזרמת מוזיקה • הורדה דיגיטלית
|קפיטול נאשוויל
|style="text-align:center;"|<ref name=":3" />
|}

==קישורים חיצוניים==

* [https://people.com/country/carrie-underwood-my-savior-bodyarmor-lyte-exclusive/ My Savior] באתר פיפל

== הערות שוליים ==

קטגוריה:אלבומי 2021
קטגוריה:אלבומי קארי אנדרווד
קטגוריה:אלבומים באנגלית
קטגוריה:אלבומי חברת קפיטול רקורדס
ארנה נייברג

ארנה נייברג (בשוודית: Arne Nyberg; 20 ביוני 1913 – 12 באוגוסט 1970) היה כדורגלן שוודי, ששיחק בעמדת החלוץ.

==ביוגרפיה==
נייברג נולד בסאפל, ורמלנד שבשוודיה בשנת 1913. לאורך מרבית הקריירה שיחק בגטבורג עימה זכה באליפות המדינה בשנים 1935 ו-1942. גם לאחר שפרש מכדורגל הוא עדיין עבד במועדון.

במדי נבחרת שוודיה נייברג ערך 31 הופעות וכבש 18 שערים. הופעת הבכורה שלו הייתה ב-12 ביוני 1935 בתיקו 2–2 נגד פינלנד בסטוקהולם. הוא היה שותף להגעתה למקום הרביעי במונדיאל 1938 והצליח לכבוש במהלכו שלושה שערים. נייברג כבש כל אחד ברבע וחצי הגמר וגם במשחק המקום השלישי נגד קובה, הונגריה וברזיל בהתאמה.

הוא נפטר ב-12 באוגוסט 1970 בגיל 57. בנו, ראלף נייברג, היה גם כן כדורגלן ששיחק בגטבורג וב-1958 זכה עימה באליפות.

==תארים==
;גטבורג
*אליפות שוודיה (2): 1935, 1942
;נבחרת שוודיה
*מקום רביעי בגביע העולם: 1938

==קישורים חיצוניים==

קטגוריה:חלוצי כדורגל שוודים
קטגוריה:כדורגלנים שוודים
קטגוריה:כדורגלני גטבורג
קטגוריה:כדורגלני נבחרת שוודיה
קטגוריה:כדורגלני מונדיאל 1938
קטגוריה:שוודים שנולדו ב-1913
קטגוריה:נפטרים ב-1970
קאלי הגדול

דאליפ סינג רנא (באנגלית: Dalip Singh Rana; נולד ב-27 באוגוסט 1972) הידוע יותר בשם הבמה שלו, קאלי הגדול הוא מתאבק, יזם, דוגמן ושחקן הודי שמתגורר כיום בארצות הברית. החל בקריירת היאבקות בשנת 2000, אך הוא מוכר בעיקר בשל תקופתו בארגון ההיאבקות WWE בין השנים 2006 ל-2014, שבו היה פעם אחת אלוף העולם במשקל כבד (המתאבק ההודי הראשון בהיסטוריה של הארגון שזוכה בתואר זה).

==ביוגרפיה==

רנא נולד ב-27 באוגוסט 1972 במחוז סירמאור של הימאצ'ל פרדש. עקב היותו אחד משבעה ילדים במשפחה ענייה, הוא נאלץ לבצע עבודות משונות ולהתמודד עם מחלת האקרומגליה, שבין היתר גורמת לקומה גבוהה ובליטה בסנטר. כשרנא שירת כמאבטח בשימלה, הוא לכד את עינו של שוטר ממדינת פנג'אב הסמוכה, שעזר בעבר לשוטרי פנג'אב להפוך לספורטאים בינלאומיים. הוא שכנע את רנא להצטרף למשטרת פנג'אב בשנת 1993, זאת לאחר שרנא נרתע מצעד עזיבת הימאצ'ל פרדש. הוא פתר סוגיה זו, כשהציע לאחיו של רנא את ההזדמנות לעבוד גם במשטרת פנג'אב. עם רגע הגעתו לפנג'אב, הוא החל להתאמן במכוני כושר מקומיים על מנת להפוך למתאבק.

==חיים אישיים==

רנא הוא הינדי אדוק.

רנא הציע את שם הבמה, קאלי הגדול, כנגזרת משם האלה ההינדית קאלי, המוכרת כאלת האנרגיה האינסופית.

ב-26 ביולי 2012, דווח שרנא עבר ניתוח במוחו עקב גידול בבלוטת יותרת המוח.

רנא קיבל אזרחות אמריקאית ב-20 בפברואר 2014.

===תקרית בריאן אונג===

ב-28 במאי 2001, בריאן אונג ספג מידי סינג מהלך היאבקות הכרוכה בהטחת פניו במזרן. אונג סבל בעבר מזעזועי מוח במהלך האימונים, אך המאמנים העריכו זאת לא כראוי ואיפשרו לו להמשיך להתאמן.

בנוסף, הוכח כי אונג לא קיבל ציוד מגן או פיקוח מצד הצוות של ארגון ההיאבקות All Pro Wrestling (APW), וזעזוע מוח השני בסופו של דבר הוכח כקטלני עבורו. מכיוון שסינג גרם בשוגג למותו, משפחת אונג הגישה תביעה נגד ארגון ההיאבקות APW. ארגון זה נמצא אחראי למותו, שנגרם עקב חוסר באמצעי זהירות. בעקבות זאת, משפחת אונג קיבלה פיצויים בסך מעל 1.3 מיליון דולר.

==אליפויות והישגים==

* הישגים בארגון ההיאבקות Continental Wrestling Entertainment – CWE
** אליפות במשקל כבד של CWE (פעמיים)

* הישגים בארגון ההיאבקות New Japan Pro-Wrestling
** טורניר השלישיות טייסן הול (2002) <small> - עם מסאהירו צ'ונו וסילבה הענק</small>

* הישגים במגזין ההיאבקות Pro Wrestling Illustrated – PWI
** PWI דירג אותו במקום ה-83 מתוך 500 המתאבקים הטובים ביותר לשנת 2008

* הישגים בארגון ההיאבקות World Wrestling Entertainment – WWE
** אליפות העולם במשקל כבד (פעם אחת)
** פרסי הסלאמי (פעם אחת)
*** רגע ה-"!Damn" של השנה (2008) <small> - קאלי מנחה את מצלמת הנשיקה ב-7 בנובמבר בפרק של התוכנית סמאקדאון</small>

* הישגים במגזין ההיאבקות Wrestling Observer Newsletter – WON
** המתאבק הכי אוברייטד (2007)
** הגימיק הגרוע ביותר (2008)

==קישורים חיצוניים==

==הערות שוליים==

קטגוריה:ספורטאים הודים
קטגוריה:מתאבקים מקצוענים
קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מפתחי גוף
קטגוריה:שוטרים
קטגוריה:מהגרים מהודו לארצות הברית
קטגוריה:הודים שנולדו ב-1972
כל דתקון רבנן כעין דאורייתא תקון

כל דתקון רבנן כעין דאורייתא תקון (בעברית: כל מה שתיקנו חכמים כעין של התורה תיקנו) הוא כלל בהלכה, לפיו תקנות חכמים, בנויות באותם כללים התקפים בדינים דאורייתא.

הביטוי משמש לעיתים גם להדגשת החשיבות של תקנות חכמים וחומרתם, כך למשל בדברי הרא"ש לגבי דין מדרבנן באיסור אכילת חלב
: 

== הכלל בתלמוד ==
כלל זה מופיע בכמה מקומות בתלמוד:
* לגבי הגעלת כלים – גם כלים שבלעו יין נסך שאיסורו מדרבנן, טעונים את אותם כללי הגעלה שדרושים להגעלת כלים שאיסורם מהתורה.
* לגבי קניין על ידי קטן – הכללים התקפים לגבי קניינו מדאורייתא הם הכללים הדרושים לקניין על ידו לגבי עירוב חצרות אף על פי שהוא לצורך מצווה דרבנן.
* לגבי תרומות ומעשרות - אין לעשר ממין אחד של פירות אחד על מין אחר, גם כאשר החיוב הוא מדרבנן, וזאת כעין הדין בדברים החייבים במעשרות מהתורה.

== סייגים לכלל ==
* בתלמוד מבואר שאין כלל זה תקף באיסורי דרבנן שאין להם עיקר מן התורה.
* יש שכתבו שכלל זה תקף רק לגבי תקנות התנאים ולא לגבי תקנות האמוראים.
* באחרונים העירו כי ב'כללי פסיקה' אחרים נראה כי אכן ישנה הקלה באיסורי דרבנן. המפורסם בכללים אלה הוא הכלל ספקא דרבנן לקולא, וכן הכללים שאני אומר, הם אמרו והם אמרו.

:ביישוב לסתירה זו כתב החזון איש כי הדבר נתון לשיקול דעתם של החכמים כאשר תיקנו את התקנה:

==קישורים חיצוניים==
* 
* 

==הערות שוליים==

קטגוריה:כללים ועקרונות בהלכה
קטגוריה:מצוות ותקנות דרבנן
קטגוריה:מונחים תלמודיים
סם פלדט

סמי בודהה רנדלס (באנגלית: Sammy Boeddha Renders; נולד ב-1 באוגוסט 1993), הידוע בשם הבמה סם פלדט (Sam Feldt), הוא מפיק מוזיקלי, יזם, די ג'יי ובעל חברת תקליטים הולנדי.

==ביוגרפיה==
בשנת 2015 הוציא גרסה מחודשת לשיר "Show Me Love", של רובין סטון. השיר הפך במיידיות ללהיט, והגיע בשיאו למקום 4 במצעד הסינגלים הבריטי<ref></ref> ולמקום ה-15 במצעד טופ 40 ההולנדי.<ref></ref><ref></ref> באוסטרליה, זכה השיר בתואר זהב.<ref></ref> בבלגיה, השיר הגיע למקומות 15 ו-13 במצעד שירי הדאנס/אלקטרוני של בילבורד. בשנת 2016, הוציא פלדט את השיר "Summer on You", יחד עם הצמד לוקאס & סטיב. לאחר שהגיע למקום מספר ה-4 בטופ 40 ההולנדי, הפך השיר לשיר המושמע ביותר ברדיו ההולנדי בספטמבר ובאוקטובר 2016.<ref></ref><ref></ref><ref></ref> זמן קצר לאחר צאתו של "Summer on You" זכה השיר בתואר הפלטינה בהולנד.<ref></ref> פלדט דורג ברשימת 100 התקליטנים הגדולים ביותר לשנת 2017 והגיע למקום ה-75.<ref></ref>

מגזין בילבורד תיאר את פלדט כ"כוכב האוס מודרני", והתייחס לגרסת הכיסוי לשיר "Show Me Love" בהפקתו, תוך שאמר כי "אנה מעצבת מחדש את המנגינה המפורסמת, בעוד פלדט מהדהד את המקור במקצב האוס עמוק ומבעבע".<ref></ref> לאחר מכן, התארח בסינגל "The Devil's Tears", אשר היה אחד מעשרת השירים הוויראליים המובילים של ספוטיפיי.<ref></ref> אלבום הבכורה של פלדט, Sunrise, יצא ב-6 באוקטובר 2017.<ref></ref> ב-24 בנובמבר 2017, הוציא פלדט אלבום אוסף כפול שנקרא Sunrise to Sunset, המורכב משירים מאלבום הבכורה שלו ו-12 שירים נוספים.<ref></ref> אחרי צאת האלבום הכפול, הוציא את אלבום הרמיקס שלו After The Sunset, ב-20 בפברואר 2018.<ref></ref> בשנת 2019, הוציא את הסינגל "Post Malone", שהגיע ל-394 מיליון השמעות בספוטיפיי, נכון לינואר 2021.<ref></ref>

בשנת 2020, הכריז פלדט על הקמת חברת תקליטים העונה לשם Heartfeldt Records, כאשר הוציא את הסינגל הראשון "Hold Me Close", ביחד עם הזמרת אלה הנדרסון, באמצעותה.<ref></ref>

==דיסקוגרפיה==
===אלבומי אולפן===
* 2017: Sunrise

===אלבומי אוסף===
* 2017: Sunrise to Sunset

===אלבומי רמיקס===
* 2018: After the Sunset

===מיני-אלבומים===
* 2016: Been a While
* 2019: Magnets
* 2020: Home Sweet Home

==קישורים חיצוניים==

* 

==הערות שוליים==

קטגוריה:מוזיקאים הולנדים
קטגוריה:רמיקסרים
קטגוריה:יזמים
קטגוריה:מפיקים מוזיקליים הולנדים
קטגוריה:תקליטנים הולנדים
קטגוריה:הולנדים שנולדו ב-1993
ביאטריס פושה

ביאטריס פושה (בצרפתית: Béatrice Foucher) היא אשת עסקים צרפתייה המשמשת כמנכ"לית יצרנית הרכב DS. שימשה במגוון תפקידי ניהול בתעשיית הרכב הצרפתית.

==קריירה==
פושה החלה לעבוד במחלקת האיכות חברת רנו בשנת 1989. בשנת 1993 עברה למחלקת מחקר לקוחות. שלוש שנים לאחר מכן עברה למחלקת ניהול מוצר ושימשה כסגנית מנהל במותגים רנו לגונה ורנו איספייס. לאחר שבע שנים בתפקיד מונתה למנהלת קו הפיתוח למוצרים עתידיים במסגרת שיתוף הפעולה של רנו עם חברת ניסאן. בשנת 2007 מונתה למנהלת הפיתוח של יחידות ההנעה של כלל מותגי הקבוצה, תפקיד אותו מילאה במשך חמש שנים. בספטמבר 2012 מונתה לניהול תוכנית ההמכוניות החשמליות של רנו, שהייתה אחראית לפיתוח וייצור דגם הרנו זואי.

לאחר שמילאה שורה של תפקידי ניהול מקצועיים-טכנולוגיים, מונתה בשנת 2015 כסמנכ"לית משאבי האנוש של שדרת ההנהלה בחברות רנו, ניסאן ומיצובישי. בנובמבר 2019 מונתה כסמנכ"לית חברת DS. חודשיים לאחר מכן, עם הקמת תאגיד סטלנטיס, מונתה למנכ"לית החברה.

==הערות שוליים==

קטגוריה:מנכ"ליות צרפתיות
קטגוריה:נשות עסקים צרפתיות
קטגוריה:צרפתיות שנולדו ב-1964
קרל רכלינג

קרל רכלינג (בגרמנית: Carl Röchling ; 18 באוקטובר 1855 – 6 במאי 1920) היה צייר ומאייר גרמני, הידוע בייצוגו נושאים צבאיים היסטוריים.<ref></ref>

== ביוגרפיה ==
רכלינג נולד בסארבריקן, חלק ממחוז הריין הפרוסי, בנו של פרידריך רכלינג, עובד בית המשפט ואנגליקה סטול. הוא למד בין השנים 1875–1880 באקדמיה לאמנויות בקרלסרוהה אצל לודוויג דס קודרס וארנסט הילדברנד ואחר כך באקדמיה הפרוסית לאמנויות.

בהיותו בברלין, הוא היה תלמידו של הצייר אנטון פון ורנר, איתו השתתף ביצירת ציורים פנורמיים שונים כמו "דר שלאכט פון סדאן" ("קרב סדאן"). מאוחר יותר התפרסם בזכות עבודתו העצמאית של ציורים היסטוריים וצבאיים בתחילת המאה ה-19.

הוא נפטר ב־6 במאי 1920 בברלין.

== יצירה ==
בין היצירות המפורסמות ביותר של רכלינג בנושאים צבאיים ניתן למנות תיאורים שונים של סצינות קרב של ניצחונות צבא פרוסיה, במיוחד אלה במהלך מלחמת צרפת-פרוסיה.

יחד עם גאורג קוך ואויגן בראכט צוירה פנורמה של קרב צ'אטנוגה בין עבודותיו.

הוא עבד בשיתוף פעולה עם ריכרד קנטל וולדמר פרידריך באיור שני ספרי ילדים פופולריים.

== גלריה ==
<gallery mode="packed" heights="170">
File:Blücher Waterloo Carl Röchling.jpg

File:83768 original.jpg

File:After the Battle of Hohenfriedberg by Carl Rochling.jpg

File:Frederick the Great after the Battle of Hochkirch in 1758 by Carl Röchling.jpg

File:Röchling - Regiment Bernburg bei Liegnitz.jpeg

File:Reorganisation.jpg

File:Parade 1894.JPG
</gallery>
== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1855
קטגוריה:גרמנים שנפטרו ב-1920
חג הנביא אל-ח'דר

מקאם אל חדר
חג הנביא אל ח'דר (בערבית: زيارة سيدنا النبي الخضر) הוא חג דרוזי הנחגג ב-25 בינואר ובו עולים לרגל (زيارة) בני העדה למקאם אל-חד'ר שבכפר יאסיף ליד עכו.

בבוקר החג נהוג לקיים סעודות חגיגיות ובהן מאכלים מסורתיים דוגמת קעק עג'ויה (עוגיות תמרים) ובאבא גנוג' (חציל בטחינה). הדרך לברך את החוגגים הוא "זיארה מקבולה"(كل عام وانت بخير או زيارة مقبولة).
 
במדינת ישראל עובדים דרוזים רשאים להיעדר מעבודתם במהלך החג מבלי ששכרם ייפגע.

==נבי אל-ח'דר==
שמו של הנביא הוא "סידנא אבו איברהים" וכינויו הנביא אלח'דר (הירוק). אלח'דר מזוהה עם אליהו הנביא ולפי האמונה הדרוזית הוא אחד ממקימי הדת. הכינוי אלח'דר (הירוק) מקורו בעובדה שזכרו יהיה תמיד רענן כמו צמח ירוק.

פרשנות נוספת לשם טוענת כי מקור השם באגדה מוסלמית המזהה את אליהו הנביא עם ח'דר שהיה הווזיר של אלכסנדר הגדול. ח'דר על פי האמונה היה בן אלמוות ובעל חכמה יתרה לאחר ששתה ממעיין החיים.

==מקום הנביא (מקאם אלנבי)==
עד שנת 1958 מתחם הנביא לא היה אתר קדוש, אלא בית פרטי של משפחה דרוזית מבוקעתה, ובשנת 1958 נתגלה לשיח' אבו מחמד עקאב אלמוע'רבי חזון לילה ובו ראה שבבית זה שהה הנביא אלח'דר. לאחר שנתגלה החזון לשיח' אלמוע'רבי, הוא התמסר להקמת מקאם לנביא אלח'דר בבוקעתה, לאחר מותו של השיח' אבו מחמד, המשיך השיח' אבו עלי חוסין אבו שאהין בבניית המקאם.

==לקריאה נוספת==
* [https://kotar.cet.ac.il/KotarApp/Viewer.aspx?nBookID=99399891#3.2023.6.default הדרוזים בישראל ומקומותיהם הקדושים], שמעון אביבי. הוצאת אריאל, 2000

==הערות שוליים==

קטגוריה:העדה הדרוזית
קטגוריה:העדה הדרוזית בישראל
קטגוריה:עלייה לרגל
קטגוריה:דת
קטגוריה:חגים ומועדים
קטגוריה:ישראל: דת
ברייס הול

ברייס הול (באנגלית: Bryce Hall; נולד ב-14 באוגוסט 1999) הוא טיקטוקר ויוטיובר אמריקאי. נכון ליולי 2023, ערוץ הטיקטוק של הול מונה 23.9 מיליון עוקבים, בעוד שערוץ היוטיוב שלו מונה 3.63 מיליון רשומים. בנוסף, הול חבר בבית הטיקטוק "סווי האוס" בלוס אנג'לס, ארצות הברית.

== קריירה ==
בגיל 15, הול הצטרף לרשת החברתית "YouNow", והחל את קריירתו כאושיית רשת. בשלהי 2014, הול התפרסם ברשתות "Vine", שם צבר כ-30,000 עוקבים, ובמיוזיקלי. בשנת 2015, הול פתח את ערוץ היוטיוב הרשמי שלו. בשנת 2018, הול עבר מביתו במדינת מרילנד ללוס אנג'לס כדי להמשיך בקריירתו. בשנת 2019, הול היה אחד מאושיות הרשת שהשתתפו בסרט התיעודי, "Jawline". הסרט הציג את ראשית קריירתו ואת השערוריות המשפטיות שלו עם מנהלו לשעבר, מייקל ויסט.

בינואר 2020, הול וחמישה טיקטוקרים נוספים, הקימו את בית "סווי", שם התגוררו ושיתפו פעולה ביחד. הבית נוהל על ידי חברת הכישרונות "TalentX Entertainment". ביוני 2020, הול תרם כ-30,000 דולר אמריקאי לארגון "NAACP". בנוסף, הול השתתף במחאות "Black Lives Matter" שאירעו בלוס אנג'לס. באותו החודש, הול ספג ביקורות קשות על ציוץ שפרסם בטוויטר. המבקרים טענו כי הציוץ של הול הוא לעג לקהילת הלהט"ב. הול מחק את הציוץ, ופרסם פוסט התנצלות באינסטגרם שלו.

== קישורים חיצוניים ==

== הערות שוליים ==

קטגוריה:טיקטוקרים אמריקאים
קטגוריה:יוטיוברים אמריקאים
קטגוריה:אמריקאים שנולדו ב-1999
המוזיאון היהודי בלונדון

המוזיאון היהודי בלונדון, הוא מוזיאון הממוקם בקמדן טאון שברובע קמדן בלונדון. המוזיאון מציג תערוכות של אמנות ופרטי יודאיקה, הקשורים בתרבותם ובמורשתם ההיסטורית של היהודים בבריטניה מאז ימי הביניים. במוזיאון היהודי מידע על המנהגים היהודיים, חגים ומסורת, כמו גם תערוכות מתחלפות וגלריית הנצחת זכר השואה. במוזיאון צוות חינוך ייעודי, עם תוכנית מקיפה לבתי ספר, קבוצות קהילתיות ומשפחות. האירועים, התוכניות והפעילויות במוזיאון נועדו לעורר שאלות, לערער על דעות קדומות ולעודד הבנה בין תרבויות. צ'ארלס, מלך אנגליה הוא פטרון המוזיאון.

== רקע היסטורי ==
המוזיאון, ארגון צדקה רשום, נוסד בשנת 1932 במשרדי הקהילה היהודית בבלומסברי. בשנת 1995 הוא עבר למיקומו הנוכחי בקמדן טאון. עד שנת 2007 היה לו מוזיאון אחות בפינצ'לי, המופעל על ידי אותו ארגון צדקה ושוכן במרכז שטרנברג. סניף קמדן נפתח מחדש בשנת 2010 לאחר שנתיים של עבודות בנייה נרחבות.<ref></ref> השיפוץ בסך 10 מיליון ליש"ט מומן על ידי קרן מפעל הפיס למורשת ותרומות פרטיות.

המוזיאון נמצא בשורה של בניינים ברחוב אלברט והוא בניין רשום.

== אוספים ==
[[סולומון הארט, "תהלוכת החוק", 1845]]
במוזיאון אוסף עיקרי ברמה בינלאומית של אמנות ותשמישי קדושה.<ref name="Jerusalem Post"></ref> הבניין כולל גלריה שכותרתה "יהדות: אמונה חיה", המציגה את אוסף האמנות הטקסית היהודית של המוזיאון. אוסף זה זכה למעמד "מיועד" על ידי מועצת המוזיאונים, הספריות והארכיונים מתוך הכרה בחשיבותו הלאומית הבולטת. "גלריית השואה" במוזיאון, כוללת פריטים ועדויות ניצולים מצולמות של ליאון גרינמן, יהודי-בריטי, שהיה אחד האזרחים הבריטים הבודדים שנכלאו באושוויץ.

במוזיאון יש גם תערוכות המספרות את ההיסטוריה של החיים היהודיים באנגליה, הנתמכות על ידי אוסף מגוון של חפצים. ישנם גם אוספי ציורים, הדפסים ורישומים, וארכיון תצלומים, המורכב בעיקר מתצלומים בשחור לבן משנות ה-20 ועד שנות ה-40, יחד עם פריטים מהמוזיאון הצבאי היהודי לשעבר, שהתמזג לתוכו בינואר 2015.

== תערוכות ==
ישנם שני חללי תצוגה זמניים. בקומה השלישית מוצגות תערוכות גדולות, עם תערוכות קטנות יותר בחלל התצוגה הזמני בקומת הקרקע.

=== מבחר תערוכות קודמות ===
* "אסטריקס בבריטניה: חייו ויצירתו של רנה גוסיני"
* "יהודים סקוטים: תצלומים מאת יהודה פאסו"
* עיצוב קרמיקה: מלוסי רי עד אדמונד דה-ואל"
* "דורותי בוהם : לונדון בסיקסטיז"
* "דרך עדשה קווירית: דיוקנאות של יהודי להט"ב"
* "איימי ויינהאוס : דיוקן משפחתי"
* "לודוויג גוטמן : אבי המשחקים הפראלימפיים"
* "עדי נס : הכפר"
* "יהודים, כסף, מיתוס", חקר תמונות אנטישמיות המקשרות בין יהודים לכסף. לצד גילויי דימויים אנטישמיים שראשיתם ביהודה איש קריות ושלושים פיסות כסף. עוד הוצגו בתצוגה בויטרינה פסלוני "יהודי עם מטבעות" הפולני הפופולרי.<ref name="Haaretz20190320"></ref><ref name="Fimkelstein"></ref>
* "שרלוט סלומון: החיים? או תיאטרון?"<ref name="Salomon"></ref>

==קישורים חיצוניים==

* 

== הערות שוליים ==

יהדות
לונדון
יהדות
קטגוריה:יהדות בריטניה
קטגוריה:קמדן
Bulletproof

"Bulletproof" (בעברית: "חסין קליעים") הוא סינגל שהוקלט על ידי הזמרת השוודית, דוטר. השיר הוצא לאור ב-22 בפברואר 2020, על ידי חברת התקליטים "וורנר מיוזיק גרופ שוודיה". השיר בוצע על ידי דוטר בקדם השוודי לאירוויזיון 2020, מלודיפסטיבלן וזכה במקום השני עם 136 נקודות, נקודה אחת פחות מהשיר הזוכה "Move.

== רקע ==
שלושת כותבות השיר מספרות כי ההשראה לשיר הייתה ממשחק קלפים שהשלושה שיחקו. במהלך המשחק, נוצר בין שתי חברות ויכוח על חוקי המשחק בו הטיחו אחת על השנייה קללות. לאחר הוויכוח, דוטר הסתגרה בחדרה והחלה לכתוב את השיר בהתבסס על הקללות שנאמרו בוויכוח.

== ביקורות ==
=== רשימות כל הזמנים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|291
|<ref></ref>
|}

== מיקומי שיא ==

== קישורים חיצוניים ==

== הערות שוליים ==

קטגוריה:שירים באנגלית
קטגוריה:שירי מלודיפסטיבלן
פאל מאנדל

ד"ר פאל מאנדל (בהונגרית: Mandel Pál; נירבאטור, 6 בינואר 1840 – בודפשט, 7 בפברואר 1908)<ref></ref> היה משפטן ועורך דין וחבר פרלמנט יהודי-הונגרי, בעל קרקע בנירבאטור.

==קורות חיים==
פאל מאנדל נולד במשפחה יהודית. אביו היה אברהם מאנדל (1810–1890), בעל קרקעות בעיר נירבאטור, סגן מנהל קופת החיסכון בנירבאטור, חבר במועצת מחוז סאבולץ,<ref>Pesti Hírlap, 1890. január (12. évfolyam, 1-30. szám)1890-01-21 / 20. szám</ref> אמו הייתה יוהנה קֶפֶּש (1812–1886). אחיו של פאל מאנדל, איגנץ מאנדי (1837–1912), היה בעל קרקעות, קיבל תואר אצולה וסמל מגן משפחתי ואת שם הקדומת האצילי "קאנטוריאנושי" בחסדו של המלך ההונגרי פרנץ יוזף שהיה גם פרנץ יוזף קיסר אוסטריה, זאת ב-27 בנובמבר 1907.<ref>K 19 - Király Személye Körüli Minisztérium Levéltára - Királyi könyvek - 71. kötet - 825 - 826. oldal</ref>

פאל מאנדל למד משפטים בפשט ובווינה ופתח משרד עורכי דין בבירת הונגריה. הוא נבחר לראשונה לאספה הלאומית של ההונגריה (פרלמנט) בשנת 1875 מטעם מחוז נירבאטור, אותו ייצג בארבעה פרלמנטים עם תוכנית ליברלית: (1875–1878), (1878–1881), (1881–1884) ו-(1884–1887). תחילה היה חבר בוועדת החסינות, משנת 1881, וככזה לקח חלק פעיל בדיון בהצעות לחוק האפוטרופסות, חוק זכויות יוצרים וחוק הנוטריונים. בשנת 1878, בנוסף ללאיוש מוצ'ארי, גם הוא נאם בעד ביטול עונש המוות. לרגל דיוני התקציב של 1880 ו-1884, נשא נאום בעד חופש הנישואים וחופש הדת וב-7 בפברואר 1885 נשא נאום פולמוסי נגד האנטישמים. בשנת 1887 נותר במיעוט נגד קארוי ליפטאי בנירבאטור ולא נבחר. באספה הלאומית של 1892–1897 הוא ייצג את אזור לנדבה-התחתון בפרלמנט. נאומיו הפרלמנטריים מופיעים ביומני הפרלמנט.

פאל מאנדי הובא למנוחת עולמים בבית הקברות היהודי ברחוב שלגוטאריאני בבודפשט.

== נישואים וצאצאים ==
אשתו הייתה ברטה פוקס ונולדו להם 4 ילדים; בבגרותם הם אימצו את השם "מאנדי" וככל הנראה התנצרו.
* פאולה מאנדי (בודפשט, 27 ביוני 1867 – בודפשט, 1926. 27 ביוני)
* מרגיט מאנדי (בודפשט, 23 ביוני 1874 – בודפשט, 1963 11 בדצמבר)
* ד"ר שאנדור מאנדי (בודפשט, 4 באפריל 1877 – בודפשט, 6 בספטמבר 1954), עורך דין, שופט<ref name="mándysándorhalála"></ref><ref name="mándilázárházasság"></ref>
* ג'רג' מאנדי (בודפשט, 12 באוקטובר 1883 – ?)

== לקריאה נוספת ==
* יוז'ף סיניאי: חייהם ויצירותיהם של סופרים הונגרים
* לקסיקון יהודי הונגרי. בודפשט, 1929. עמ' 571. [http://mek.oszk.hu/04000/04093/html/0579.html גישה מקוונת]
* [https://opac-nevter.pim.hu/record/-/record/PIM64134 פאל מאנדל] בבסיס הנתונים של מוזיאון הספרותי פטפי

==קישורים חיצוניים==

== הערות שוליים ==

קטגוריה:פוליטיקאים יהודים הונגרים
קטגוריה:יהודים חברי הפרלמנט ההונגרי
קטגוריה:חברי האספה הלאומית ההונגרית
קטגוריה:עורכי דין יהודים הונגרים
קטגוריה:אישים הקבורים בבית הקברות היהודי ברחוב שלגוטאריאני
קטגוריה:ילידי 1839
קטגוריה:נפטרים ב-1908
The Best of Porter Wagoner & Dolly Parton

The Best of Porter Wagoner & Dolly Parton (בעברית: המיטב של פורטר ווגונר & דולי פרטון) הוא אלבום אוסף של זמרי הקאנטרי פורטר ווגונר ודולי פרטון. הוא יצא לאור ב-19 באוקטובר 1971 על ידי RCA ויקטור. האלבום מכיל אוסף של שירים מתוך האלבומים המשותפים של השניים.

בנוסף לכך, האלבום כלל שיר חדש בשם "Better Move It on Home" שהיה מועמד לפרס גראמי.<ref></ref>

== הצלחה מסחרית ==
האלבום הגיע בשיאו למקום ה-7 במצעד אלבומי הקאנטרי. השיר "Better Move It on Home" אשר יצא לאור כסינגל מתוך האלבום בינואר אותה שנה הגיע למקום השביעי במצעד שירי הקאנטרי האמריקאי ולמקום השמיני באותו מצעד רק בקנדה. הוא זכה להצלחה נוספת כאשר הועמד לפרס גראמי.

== ביקורת ==
הסינגל "Better Move It on Home" היה מועמד לפרס גראמי בקטגוריית "הביצוע הווקאלי הטוב ביותר בשיר קאנטרי בדואט או קבוצה".

== מיקומי שיא ==

==קישורים חיצוניים==

== הערות שוליים ==

קטגוריה:אלבומי אוסף מ-1971
קטגוריה:אלבומי אוסף של דולי פרטון
קטגוריה:אלבומי אוסף באנגלית
קטגוריה:אלבומי קאנטרי
קטגוריה:אלבומי חברת RCA רקורדס
מגפת הדבר השלישית

מגפת הדבר השלישית הייתה מגפה גדולה של דבר הבלוטות שהתחילה ביונאן שבסין בשנת 1855 במהלך שנת הכהונה החמישית של קיסר סין, שיאנפנג משושלת צ'ינג.
מגפת דבר הבלוטות התפשטה לכל היבשות המיושבות ובסופו של דבר הובילה ליותר מ-12 מיליון (אולי אפילו 15 מיליון) נספים בהודו ובסין, מתוכם כ-10 מיליון נספים בהודו לבדה, והפכו אותה לאחת מהמגפות הקטלניות בהיסטוריה.
על פי ארגון הבריאות העולמי המגפה נחשבה פעילה עד לשנת 1960, אז מספר הנפגעים ברחבי העולם ירד לכ-200 בשנה.
מקרי המוות מהמגפה המשיכו לרדת עוד ועוד במשך כל שנה מאז.

השם המתייחס למגפה זו הוא בהיותה ההתפרצות השלישית הגדולה של מגפת דבר הבלוטות שהשפיעה על החברה האירופאית.
המגפה הראשונה נקראה המגפה היוסטיניאנית והיא חירבה את האימפריה הביזנטית ואזורים בסביבה בשנים 541 ו-542. המגפה נמשכה בגלים עוקבים עד אמצע המאה ה-8.
המגפה השנייה נקראה המוות השחור שהרגה כשליש מאוכלוסיית אירופה, בסדרה של גלי הדבקויות מתרחבים בין השנים 1346 ל-1353. מגפה זו חזרה על עצמה באופן קבוע עד המאה ה-19.

דפוס חללי המגפה מצביע על כך שגלים של המגפה בסוף המאה ה-19/תחילת המאה ה-20 ככל הנראה הגיעו משני מקורות שונים.
המקור הראשון היה בעיקר דבר הבלוטות שנישא ברחבי העולם באמצעות סחר בים, הובלת אנשים נגועים, חולדות ומטענים שנטפלו אליהם פרעושים.
המקור השני, האלים יותר, היה בעיקרו, דבר ריאתי עם אחוז הדבקה גבוהה בין אדם לאדם. זן זה הוגבל במידה רבה ליבשת אסיה, בפרט למנצ'וריה ומונגוליה.

==ראו גם==
* מגפות הדבר בהיסטוריה

==קישורים חיצוניים==

קטגוריה:מגפות
קטגוריה:דבר (מחלה)
קטגוריה:אסיה: בריאות ורפואה
Coat of Many Colors

Coat of Many Colors (בתרגום מילולי לעברית: מעיל של הרבה צבעים, מתייחס לכתונת הפסים של יוסף) הוא אלבום הסולו השמיני של הזמרת דולי פרטון, אשר יצא ב-4 באוקטובר 1971 על ידי RCA ויקטור. האלבום היה מועמד לפרס אלבום השנה בטקס פרסי איגוד מוזיקת הקאנטרי. מגזין טיים כלל אותו ברשימת "100 האלבומים הטובים ביותר בכל הזמנים" ורולינג סטון מיקם אותו במקום ה-257 ברשימת "500 האלבומים הגדולים בכל הזמנים".<ref></ref>

בשנת 1985 האלבום יצא מחדש על גבי קלטת שמע בקנדה וב-1999 יצא פעם נוספת על גבי תקליטור בכל העולם. ב-2001 הוא יצא שוב באירופה ביחד עם אלבום נוסף של פרטון. ב-2007 הוא יצא מחדש בכל העולם אך הפעם הוא כלל ארבעה שירים חדשים בתוכו. ב-2010 סוני מיוזיק הוציאה שוב את גרסת 2007 ביחד עם שני אלבומים נוספים שלה.

שיר הנושא של האלבום, "Coat of Many Colors", מתאר כיצד בילדותה של פרטון, אמא שלה תפרה לה מעיל מסחבות שמשפחתה הענייה קיבלה, תוך שהיא מספרת לה את סיפור כתונת הפסים של יוסף, וכיצד כילדה שמחה במעיל על אף שהיה מדובר במעיל עשוי סחבות שילדים אחרים לעגו לו.

== הצלחה מסחרית ==
האלבום הגיע בשיאו למקום השביעי במצעד אלבומי הקאנטרי האמריקאי.

הסינגל הראשון מהאלבום "My Blue Tears" הגיע למקום ה-17 במצעד שירי הקאנטרי האמריקאי ולמקום הרביעי באותו במצעד בקנדה. שיר הנושא אף זכה להצלחה יותר גדולה כאשר הגיע למקום הרביעי במצעד שירי הקאנטרי האמריקאי ואף דורג במקום ה-60 באוסטרליה.

== שבחים ==
מגזין טיים הכליל את האלבום ברשימת "100 האלבומים הטובים ביותר בכל הזמנים" ומגזין רולינג סטון מיקם אותו במקום ה-257 ברשימת "500 האלבומים הגדולים בכל הזמנים". בנוסף "National Public Radio" דירגו את האלבום במקום ה-11 ברשימת "150 האלבומים הנשיים הטובים ביותר בכל הזמנים".

האלבום היה מועמד לפרס אלבום השנה בטקס פרסי איגוד מוזיקת הקאנטרי.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי 1971
קטגוריה:אלבומי דולי פרטון
קטגוריה:אלבומים באנגלית
קטגוריה:אלבומי קאנטרי
קטגוריה:אלבומי חברת RCA רקורדס
הנס ריי

הנס אוגוסטו ריי לבית ריירסבאך (בגרמנית: Hans August Reyersbach; 16 בספטמבר 1898 – 26 באוגוסט 1977) היה מאייר וסופר יהודי-אמריקאי יליד גרמניה, שנודע בעיקר בשל סדרת ספרי הילדים "ג'ורג' הסקרן" שיצר עם אשתו מרגרט ריי בין השנים 1939–1966.<ref></ref>

== ביוגרפיה ==
הנס אוגוסטו ריירסבאך נולד בהמבורג, הקיסרות הגרמנית ב-16 בספטמבר 1898. הנס פגש לראשונה במרגרט, יהודייה-גרמנייה בהמבורג במסיבת יום ההולדת ה-16 של אחותה. הם נפגשו שוב בברזיל, לשם ברחה מרגרט בשל עליית הנאציזם בגרמניה ושם עבד הנס כאיש מכירות של אמבטיות. הם התחתנו בשנת 1935 ועברו יחד לפריז, צרפת באוגוסט של אותה שנה. הם התגוררו במונמארטר. בפריז, איורי החיות של הנס הסבו את תשומת ליבו של מוציא לאור צרפתי, שהזמין אותו לכתוב ספר ילדים. הספר, "צילה (ססילי) ג'י ותשעת הקופים" (באנגלית: Cecily G. and the Nine Monkeys), לא זכור במיוחד, אך אחת מדמויותיו, קוף שובב להפליא בשם ג'ורג' הסקרן, זכתה להצלחה כה רבה עד שבני הזוג שקלו לכתוב ספר שיתמקד כולו בו. מלחמת העולם השנייה קטעה את עבודתם. בשל יהדותם, החליטו הזוג ריי לברוח מפריז בטרם יגיעו הנאצים העירה. ביוני 1940 שעות ספורות לפני נפילת פריז לכוחות גרמניה הנאצית ברחו על אופניים מתוצרת עצמית שהרכיב הנס, כשהם נושאים עמם את כתב היד המאויר של "ג'ורג' הסקרן".<ref></ref><ref></ref>

המסע רצוף הקשיים והתלאות של הזוג ריי הביא אותם לעיר באיון בסמוך לגבול עם ספרד, שם הונפקו להם אשרות מצילות חיים עליהן חתם סגן הקונסול מנואל ויירה בראגה (על פי הוראתו של הדיפלומט הפורטוגלי, ארישטידש דה סוזה מנדש) ב-20 ביוני 1940.<ref></ref> הם חצו את הגבול לספרד, שם קנו כרטיסי רכבת לליסבון. משם שבו לברזיל, המקום בו נפגשו חמש שנים קודם לכן, אך הפעם הם המשיכו לניו יורק. הזוג ריי נמלט מאירופה כשהוא נושא את כתב היד לספר "ג'ורג' הסקרן" הראשון, שיצא לאור בשנת 1941 בניו יורק על ידי הוצאת הוטן מיפלין (Houghton Mifflin).<ref></ref>

"ג'ורג' הסקרן" זכה להצלחה מיידית, והזוג ריי הוזמן לכתוב על הרפתקאות נוספות של הקוף השובב ושל חברו, האיש בכובע הצהוב. הם כתבו כשבעה סיפורים, כאשר הנס היה אחראי בעיקר על האיורים ומרגרט על הסיפורים, אם כי שניהם הודו כי שיתפו ביניהם את העבודה ושיתפו פעולה באופן מלא בכל שלב בהתפתחות הספרים. בהתחלה שמה של מרגרט הושמט מן כריכות הספרים אך במהדורות מאוחרות יותר זה שונה, ומרגרט זוכה כעת לקרדיט מלא על תפקידה בפיתוח וכתיבת הסיפורים. הספר "Curious George Takes a Job" נבחר לרשימת "פרס מדף לואיס קרול" בשנת 1960.

הזוג ריי עבר להתגורר בקיימברידג', מסצ'וסטס בשנת 1963. הנס נפטר שלושה שבועות לפני יום הולדתו ה-79 ב-26 באוגוסט 1977 בביתם קיימברידג', מסצ'וסטס.

== ספריו<ref></ref> ==

== ספרים שאייר ==
* זברולוגיה (Zebrology), 1937
* נשיכונת – הרפתקאותיו של צמח טורף (Elizabite – The Adventures of a Carnivorous Plant), 1942
* אל תפחיד את האריה (Don't Frighten the Lion), 1942
* קני אין-כיס (Katy No-Pocket), 1944
* אנחנו שלושת המלכים ושאר מזמורי חג המולד (We Three Kings and other Christmas Carols), 1944
* ג'ורג' הסקרן מעיף עפיפון (Curious George Flies a Kite), מרגרט ריי (1958)

==קישורים חיצוניים==
* 

* 

== הערות שוליים ==

קטגוריה:אמנים יהודים אמריקאים
קטגוריה:מאיירים גרמנים
קטגוריה:סופרי ילדים ונוער אמריקאים
קטגוריה:סופרי ילדים ונוער גרמנים
קטגוריה:סופרים יהודים אמריקאים
קטגוריה:פליטי רדיפות הנאצים
קטגוריה:אמריקאים שנולדו ב-1898
קטגוריה:גרמנים שנולדו ב-1898
קטגוריה:אמריקאים שנפטרו ב-1977
קטגוריה:גרמנים שנפטרו ב-1977
קטגוריה:יהודים שהוצלו בשואה על ידי חסידי אומות עולם
מוזיאון השואה ביוסטון

מוזיאון השואה ביוסטון (באנגלית: Holocaust Museum Houston) הוא מוזיאון ביוסטון שנחנך ב-1996. המוזיאון מוקדש לזיכרון לששת מיליון היהודים שנספו ב ולקורבנות נוספים של השואה, בנוסף גם הוא עוסק גם בהוקרת מורשתם של הניצולים.

המוזיאון בא לקדם את המודעות הכללית בקרב האוכלוסייה את החשיבות של השואה כאירוע מכונן הבא ללמד את הסכנות של שנאה, דעה קדומה ואדישות, הוא מכיל ומשמר עדויות של ניצולי שואה המתגוררים ביוסטון.

בין האגפים במוזיאון נמנית גם ספריית בוניוק המכילה בין היתר מאגר מידע גנאלוגי ומהווה אחד ממקורות המידע הגדולים בארצות הברית אודות קהילות שנספו בשואה.

המוזיאון עובד בשיתוף עם הליגה נגד השמצה.

==קישורים חיצוניים==

* 

קטגוריה:ארצות הברית: מוזיאונים להנצחת השואה
קטגוריה:יוסטון: מבנים
ג'ון ל. סהון

ג'ון לסטר סהון (באנגלית: John Leicester Sehon; 9 ביוני 1862 – 18 במאי 1913) היה פוליטיקאי אמריקאי מהמפלגה הדמוקרטית בקליפורניה וראש עיריית סן דייגו.

== ביוגרפיה ==
סהון נולד ב-9 ביוני 1862 באטלנטה, ג'ורג'יה. הוא שירת בצבא כקפטן. סהון נבחר למועצת העיר וקבע מסלול עצמאי כחבר מועצה. בשנת 1905, רצון בקרב מצביעי סן דייגו להחליף את השלטון גרם להם להביס את המועמד הרפובליקני ולבחור את קפטן סהון, מהקואליציה הדמוקרטית והעצמאית, כראש עיריית סן דייגו, קליפורניה, תפקיד בו שימש עד שנת 1907. בבחירות אלה הביס את ארגון "סיטי-בוס" של צ'ארלס ס. הרדי, סוחר מצליח ומנהיג הארגון הפוליטי החזק ביותר בעיר אי פעם.

במהלך מסע הבחירות שלו, הדגיש סהון את הרעיון שהציבור הוא הבעלים של אספקת המים והיה מוביל ברפורמות בשירותו הקודם במועצת העיר. במהלך הקמפיין, עלתה מחלוקת בשאלה האם קצין בצבא בדימוס יכול להתמודד באופן חוקי למשרד אזרחי. רק כדי לוודא שלא תהיה בעיה, סרן סהון נעלם לאחר שנבחר, כך שלא ניתן היה להגיש לו ניירות משפט. רגע לפני חצות כשהחלה כהונתו הוא התגנב ללשכת ראש העיר והכריז על עצמו כראש העיר<ref></ref>. בהליכי משפט שהתקיימו לאחר מכן, פסק בית המשפט העליון של המחוז נגד ראש העיר, אך פסק דינו התהפך על ידי בית המשפט לערעורים ובית המשפט העליון בקליפורניה<ref></ref>.

בעודו ראש העיר, הטיל וטו על ההצעה להעניק לחברת "מי ההרים של דרום קליפורניה" מונופול על אספקת המים לסן דייגו. ג'ון ד. ספריקלס, מבעלי חברת הסוכר הקרויה על שמו, שפך כסף על הבחירות למועצת העיר כדי לבטל את הווטו.

סהון היה מפקח המשטרה בעשור הראשון של המאה ה-20. לאחר קמפיין פומבי נגד זנות מצד אזרחים בולטים רבים, בנובמבר 1912 הוציא סהון את הצו שמטרתו לסגור את "מחוז סטינגרי". הוא נפטר בסן דייגו ב-18 במאי 1913 ונקבר בבית העלמין של הר הופ.

==קישורים חיצוניים==

* 

==הערות שוליים==

קטגוריה:אמריקאים שנולדו ב-1862
קטגוריה:אמריקאים שנפטרו ב-1913
קטגוריה:פוליטיקאים אמריקאים
קטגוריה:קצינים וחוגרים בצבא ארצות הברית
קטגוריה:ראשי עיריות בקליפורניה